ai4bharat/Pralekha huggingface dataset:
ماحولیات، جنگلات اور موسمیاتی تبدیلی کی وزارت
پائیدار ترقی کے اہداف کا حصول
ماحولیات، جنگلات اور موسمیاتی تبدیلی کے وزیر مملکت جناب اشونی کمار چوبے نے آج راجیہ سبھا میں ایک تحریری جواب میں بتایا کہ پائیدار ترقی کے اہداف  کا ہدف 13’موسمیاتی تبدیلی اور اس کے اثرات سے نمٹنے کے لیے فوری کارروائی کریں‘ کے بارے میں موسمیاتی تبدیلی سے متعلق ہے۔ ہندوستان کے 2020 سے پہلے کے رضاکارانہ ہدف کا حصول، اور 2020 کے بعد کی مدت  میں قومی سطح پر طے شدہ شراکتیں ایس ڈی جی گول 13 کے حصول میں منعکس ہوں گی۔ اقوام متحدہ کے فریم ورک کنونشن آن کلائمیٹ چینج  کے تحت کوئی پابند ذمہ داری نہ ہونے کے باوجود ، 2009 میں ہندوستان نے 2005 کی سطح کے مقابلے میں 2020 تک اپنے جی ڈی پی کے اخراج کی شدت کو25-20 فیصد تک کم کرنے کے اپنے رضاکارانہ ہدف کا اعلان کیا۔ ہندوستان نے 2005 اور 2016 کے درمیان اپنے جی ڈی پی کے اخراج کی شدت میں 24 فیصد کمی حاصل کی۔
مزید برآں ، پیرس معاہدے کے تحت، ہندوستان نے 2015 میں اپنی قومی سطح پر طے شدہ شراکت  یو این ایف سی سی سی کو پیش کی جس میں 2030-2021 کی مدت کے لیے آٹھ اہداف کا خاکہ پیش کیا گیا، بشمول  2005 کی سطح سے 2030 تک اپنے جی ڈی پی کے اخراج کی شدت کو 33 سے 35 فیصد تک کم کرنا،  گرین کلائمیٹ فنڈ  سمیت ٹیکنالوجی کی منتقلی اور کم لاگت بین الاقوامی مالیات کی مدد سے 2030 تک غیر فوسیل ایندھن پر مبنی توانائی کے وسائل سے تقریباً 40 فیصد مجموعی الیکٹرک پاور انسٹال کرنے کی صلاحیت حاصل کرنا، اور  2030 تک اضافی جنگلات اور درختوں کے احاطہ کے ذریعے 2.5 سے 3 بلین ٹن سی او 2 کے مساوی اضافی کاربن سِنک بنانا۔ پائیدار طرز زندگی سے متعلق دیگر اہداف ؛ آب و ہوا دوستانہ ترقی کا راستہ؛ موسمیاتی تبدیلی کی موافقت؛ موسمیاتی مالیات؛ اور ٹیکنالوجی اور صلاحیت کی تعمیر۔
حکومت موسمیاتی تبدیلی پر قومی ایکشن پلان  پر عمل درآمد کر رہی ہے جو تمام موسمیاتی اقدامات بشمول تخفیف اور موافقت کے لیے ایک جامع پالیسی فریم ورک فراہم کرتا ہے۔ این اے پی سی سی شمسی توانائی کے مخصوص شعبوں میں آٹھ بنیادی مشنوں پر مشتمل ہے، توانائی کی کارکردگی میں اضافہ، پائیدار رہائش، پانی، پائیدار ہمالیائی ماحولیاتی نظام، گرین انڈیا، پائیدار زراعت اور موسمیاتی تبدیلی کے لیے حکمت عملی کا علم۔ 33 ریاستوں اور مرکز کے زیر انتظام علاقوں نے این اے پی سی سی کے مقاصد کے مطابق موسمیاتی تبدیلی پر ریاستی ایکشن پلان  تیار کیا ہے۔ ہندوستان کی ریاستوں اور مرکز کے زیر انتظام علاقوں میں موافقت کی سرگرمیوں کو نیشنل اڈاپٹیشن فنڈ فار کلائمیٹ چینج  کے ذریعے مدد فراہم کی جا رہی ہے۔ این اے ایف سی سی کو پروجیکٹ موڈ میں لاگو کیا گیا ہے اور آج تک 27 ریاستوں اور مرکز کے زیر انتظام علاقوں میں این اے ایف سی سی کے تحت 30 موافقت کے پروجیکٹوں کو منظوری دی گئی ہے۔
بھارتی چناؤ کمیشن
بھارت کے انتخابی کمیشن نے دہلی اسمبلی انتخابات کے لئے بی مرلی کمار کو اخراجات کے خصوصی مشاہد اور ایم کے داس کوخصوصی پولیس مشاہد مقرر کیا ہے
نئی دہلی،31؍جنوری،بھارت کے انتخابی کمیشن  نے دہلی کے سول اور پولیس عہدیداروں کے ساتھ جائزہ میٹنگ کے بعد قومی راجدھانی خطہ دہلی میں قانون ساز اسمبلی انتخابات 2020 کے لئے جناب بی مرلی کمار  کو اخراجات کے خصوصی مشاہد جبکہ جناب مرنال کانتی داس  کو خصوصی پولیس مشاہد مقرر کیا ہے۔
اخراجات کے خصوصی مشاہد کے طور پر جناب مرلی کمار دہلی کے اعلیٰ انتخابی افسر کے صلاح ومشورے سے انتخابی مشینری کے ذریع کئے گئے کاموں کی نگرانی کریں گے اور اس بات کو یقینی بنائیں گے کہ خفیہ معلومات اور سی – ویجل ، ووٹر ہیلپ لائن : 1950 کے ذریعے ،ایسے تمام افراد ؍ اکائیوں کے خلاف موصولہ شکایات کی بنیاد پر کارروائی کریں گے، جو نقد رقم ، شراب اور مفت اشیاء تقسیم کرکے ووٹروں کو راغب کرنے کی کوشش کررہے ہیں۔ اسی طرح جناب داس ایک خصوصی پولیس مشاہد کے طور پر پولیس کی تعیناتی اور سکیورٹی سے متعلق دیگر امور کی نگرا نی کریں گے۔
آپ کو یاد ہوگا کہ جناب ایم کے داس کو، جو منی پور پولیس کے ڈائریکٹر جنرل کے طور پر ریٹائر ہوئے ہیں، 2019 کے لوک سبھا انتخابات کے دوران تریپورہ اور میزورم کے لئے اور حال ہی میں ہوئے جھارکھنڈ اسمبلی انتخابات میں خصوصی پولیس مشاہد مقرر کیا گیا تھا۔ انکم ٹیکس محکمے میں تحقیقاتی شعبے میں ماضی کے تجربے کی بنیاد پر جناب بی مرلی کمار کو حال ہی میں مہا راشٹر اور جھارکھنڈ میں ہوئے اسمبلی انتخابات کے دوران 8 پارلیمانی حلقوں کے لئے خصوصی اخراجات کا مشاہد مقرر کیا گیا تھا۔
۔۔۔۔۔۔۔۔۔۔۔۔۔۔۔۔۔۔

U-466
(Visitor Counter : 63
امور داخلہ کی وزارت
مرکزی وزیر داخلہ جناب امت شاہ نے جموں و کشمیر کی سلامتی صورتحال پر آج نئی دہلی میں ایک جائزہ میٹنگ منعقد کی
جناب امیت شاہ نے امرناتھ یاترا کے کامیاب انعقاد کے لیے جموں و کشمیر کے مرکز کے زیر انتظام علاقے کی سلامتی ایجنسیوں اور انتظامیہ کی کوششوں کو سراہا
جناب شاہ نے کہا کہ ایک خوشحال اور پرامن جموں و کشمیر وزیر اعظم جناب نریندر مودی کا وژن ہے اور اس مقصد کے حصول کے لیے سلامتی افواج کو سرحد اور ایل او سی کو ناقابل تسخیر بنانے کی کوشش کرنی چاہیے
مرکزی وزیر داخلہ نے سیکورٹی فورسز اور پولیس سے کہا کہ وہ دہشت گردی کے خاتمے کے لیے انتہائی محتاط اور منصوبہ بند انسداد دہشت گردی کارروائیوں کے ذریعے مربوط کوششیں جاری رکھیں
مرکزی وزیر داخلہ نے یہ بھی کہا کہ جموں و کشمیر کے لوگ سیکورٹی فورسز کی مدد سے پراکسی جنگ کو فیصلہ کن شکست دیں گے
نئی دہلی، 25 اگست 2022:
مرکزی وزیر داخلہ جناب امت شاہ نے جموں و کشمیر کی سلامتی کی صورتحال پر آج نئی دہلی میں جائزہ میٹنگ کی۔ جموں و کشمیر کے لیفٹیننٹ گورنر جناب منوج سنہا، قومی سلامتی کے مشیر جناب اجیت ڈوبھال اور حکومت ہند کے دیگر اعلیٰ عہدیداروں بشمول فوج اور جموں و کشمیر حکومت نے اس اجلاس میں شرکت کی۔
جناب امت شاہ نے گزشتہ چند برسوں کے دوران دہشت گردی کے واقعات کو کم کرنے کے لیے سیکورٹی گرڈ کے کام کاج اور مختلف اقدامات کا جائزہ لیا۔ انھوں نے اس سال امرناتھ یاترا کے کامیاب انعقاد کے لیے جموں و کشمیر کے مرکزی علاقہ کی سلامتی ایجنسیوں اور انتظامیہ کی کوششوں کو سراہا جو کوویڈ-19 وبا کی وجہ سے دو سال کے وقفے کے بعد منعقد ہوئی تھی۔
مرکزی وزیر داخلہ نے سیکورٹی فورسز اور پولیس سے کہا کہ وہ دہشت گردی کے خاتمے کے لیے انسداد دہشت گردی کی محتاط اور منصوبہ بند کارروائیوں کے ذریعے مربوط کوششیں جاری رکھیں۔ یو اے پی اے کے تحت درج مقدمات کا بھی جائزہ لیا گیا اور اس بات پر زور دیا گیا کہ تفتیش بروقت اور موثر ہونی چاہیے۔ متعلقہ ایجنسیوں کو معیاری تحقیقات کو یقینی بنانے کے لیے صلاحیتوں کو بہتر بنانے پر کام کرنا چاہیے۔ انہوں نے کہا کہ خوشحال اور پرامن جموں و کشمیر کا قیام وزیر اعظم جناب نریندر مودی کا وژن ہے اور اس مقصد کے حصول کے لیے سیکورٹی فورسز کو سرحد اور ایل او سی کو ناقابل تسخیر بنانے کی کوشش کرنی چاہیے ۔ دہشت گردوں، اسلحہ اور گولہ بارود کی سرحد پار نقل و حرکت کا خوف ختم ہونے کے بعد جموں و کشمیر کے عوام سیکورٹی فورسز کی مدد سے پراکسی جنگ کو فیصلہ کن شکست دیں گے۔
مرکزی وزیر داخلہ نے کہا کہ دہشت گردی کے ایکو سسٹم میں ایسے عناصر شامل ہیں جو عام آدمی کی فلاح و بہبود کو نقصان پہنچانے والی دہشت گردانہ و علیحدگی پسندانہ مہم کو مدد، اکساہٹ اور حمایت دیتے ہیں، انھیں ختم کرنا ضروری ہے۔
پیٹرولیم اور قدرتی گیس کی وزارت
آئل انڈیا لمٹیڈ نے اسکولی طلباء کی معلومات کے لئے سکر راڈ پمپ کے مطالعاتی دورے کا انعقاد کیا
نئی دہلی،21ستمبر؍2021:
ہندوستان کی دوسری سب سے بڑی قومی سطح پر تیل کی تلاش اور پیدا کرنے والی کمپنی آئل انڈیا لمٹیڈ نے ’آزادی کا امرت مہوتسو‘ کے تحت منعقد ہونے والی تقریبات کے ایک حصے کی شکل میں 21ستمبر 2021ء کو دُلیاجان میں اپنے ایک ادارے میں اسکولی طلباء کے لئے سکر راڈ پمپ کے مطالعے کے تعلق سے ایک دورے کا انعقاد کیا۔
آئل انڈیا لمٹیڈ کے پرڈکشن انجینئروں نے طلباء کو راڈ پمپ کے کام اور باریکیوں کے بارے میں بتایا۔انجینئروں نے ایک کنویں میں مصنوعی لفٹ تکنیک کے بارے میں بھی بتایا ، جو نیچے کے فلور سے سطح تک تیل پہنچانے کےلئے پلانٹ کو توانائی مہیا کرتا ہے۔ طلباء کو بتایا گیا کہ اس شعبے میں کام کرنے والے لوگوں کے لئے تکنیک کتنی اہل اور آسان ہے اور اس کا استعمال تیل پیدا کرنے کی شرح کو زیادہ سے زیادہ کرنے کے لئے بہت لو باٹم- ہول پر کنویں کو پمپ کرنے کے لئے کیا جاسکتا ہے۔
آس پاس کے اسکولوں کے تقریباً25 طلباء نے آج آئل انڈیا لمٹیڈ کی اس سائٹ کا دورہ اور راڈ پمپ و ہائیڈرو کاربن پیداواری عمل میں اس کے کام کے بارے میں معلومات حاصل کرکے سب کو بے حد مسرت ہوئی۔
امور داخلہ کی وزارت
عظیم برطانیہ اور شمالی آئرلینڈ کی متحدہ مملکت کی ملکہ ایلزبتھ دوم کی رحلت کے احترام میں 11 ستمبر کو ہندوستان میں ایک روزہ سوگ رہے گا
عظیم برطانیہ اور شمالی آئرلینڈ کی متحدہ مملکت کی ملکہ ایلزبتھ دوم، 8 ستمبر 2022 کو انتقال کرگئیں۔ ان کے اعزاز میں حکومت ہند نے فیصلہ کیا ہے کہ 11 ستمبر کو پورے ہندوستان میں ایک دن کا سرکاری سوگ رہے گا۔
یوم سوگ کے موقع پر ہندوستان بھر میں ان تمام عمارتوں پر قومی پرچم نیم سرنگو رہے گا جہاں قومی پرچم باقاعدگی سے پھہرایا جاتا ہے اور اس دن کوئی سرکاری تفریح نہیں ہوگی۔
وزیراعظم کا دفتر
17 ویں لوک سبھا کی شروعات پر وزیر اعظم کا میڈیا بیان
نئی دلّی، 17 جون/ وزیر اعظم جناب نریندر مودی نے آج 17 ویں لوک سبھا کے اولین اجلاس کے موقع پر تمام نئے ممبران پارلیمنٹ کا استقبال کیا۔
وزیر اعظم نے اجلاس شروع ہونے سے قبل اپنے میڈیا پیغام میں کہا ہے کہ ، ”2019 کے لوک سبھا انتخابات کے بعد آج پہلا اجلاس شروع ہو رہا ہے۔ میں تمام نئے ممبران پارلیمنٹ کا خدمت کے جذبے کے ساتھ نئی امیدوں، نئی امنگوں اور نئے عزم مصمم کے ساتھ استقبال کرتا ہوں۔“
وزیر اعظم نے 17 ویں لوک سبھا میں خاتون ممبران پارلیمنٹ کی تعداد میں اضافے پر مسرت کا اظہار کیا۔ انہوں نے کہا کہ پارلیمنٹ عوام کی خواہشات کی تکمیل کر نے کے قابل اس وقت ہوتی ہے جب اس کا کام کاج سہولت کے ساتھ چلنے دیا جائے۔
وزیر اعظم نے پارلیمانی جمہوریت میں حزب اختلاف کی اہمیت پر بھی زور دیا۔ انہوں نے توقع ظاہر کی کہ اپوزیشن ہاؤس کی کارروائی میں سرگرم حصہ لے گا اور شرکت کرے گا۔ وزیر اعظم نے کہا کہ اپوزیشن کو لوک سبھا میں اپنے ممبران کی تعداد کے بارے میں فکر مند نہیں ہونا چاہئیے۔
وزیر اعظم نے مزید کہا کہ ”پارلیمنٹ میں آنے کے بعد ہمیں پکش اور وپکش یعنی حزب اقتدار اور حزب اختلاف کو فراموش کر دینا چاہئیے۔ ہمیں موضوعات اور مسائل کے بارے میں صرف غیر جانب دارانہ جذبے سے سوچنا چاہئیے اور قوم کے وسیع تر مفاد میں کام کرنا چاہئیے۔“
۔۔۔۔۔۔
U. 2482
(Visitor Counter : 60
بھارتی چناؤ کمیشن
میڈیا کے ایک طبقہ کے ذریعے غلط رپورٹنگ
نئی دلّی ، 22ستمبر 2020 / بھارت کے الیکشن کمیشن کو اطلاع ملی ہے کہ میڈیا کے ایک طبقہ نے چیف الیکشن کمشنر جناب سنیل اروڑا کے ذریعے 21 ستمبر 2020 کو، نئی دلی میں منعقد انٹرنیشنل ویبینار میں ان کے افتتاحی خطاب میں دیئے گئے بیان کو غلط طریقے سے پیش کیا ہے۔
براہ کرم نوٹ کریں کہ 21 ستمبر 2020 کو 16.30 بجے بھارت کے الیکشن کمیشن کے ذریعے جاری کی گئی پریس ریلیز میں صاف صاف لکھا ہوا ہے کہ ‘‘چیف الیکشن کمشنر نے کہا کہ کمیشن بہار کا دورہ کرنے کے بارے میں اگلے دو سے تین دنوں کے اندر کوئی فیصلہ لے گا۔’’
میڈیا کے تمام ادارے ، جنہوں نے اے این آئی کا حوالہ دیتے ہوئے اپنی اسٹوری تیار کی تھی، ان سے درخواست کی جاتی ہے کہ وہ بھارت کے الیکشن کمشنر کی سرکاری پریس ریلیز کو دیکھیں اور اپنی خبریں درست کرلیں، جس میں صرف یہ کہا گیا ہے کہ بھارت کا الیکشن کمیشن مستقبل قریب میں ریاست بہار کا دورہ کرے گا۔
براہ کرم نوٹ کریں کہ کمیشن کے ریاست بہار کے دورہ کا بہار کے انتخابات کی تاریخوں کے اعلان سے کوئی لینا دینا نہیں ہے، جیسا کہ اے این آئی کی کاپی میں کہا گیا ہے۔
۔۔۔۔۔۔۔۔۔۔۔۔۔۔

U.NO. 5718
(Visitor Counter : 100
وزیراعظم کا دفتر
وزیراعظم نے فضائیہ کےسربراہ کی طرف سے دئے گئے اسقتبالیہ ’ ایٹ ہوم ‘ میں شرکت کی
نئیدہلی 10 اکتوبر۔وزیراعظم جناب نریندر مودی نے آج نئی دلی میں ائیر ہاؤس میں فضائیہ کے سربراہ کی طرف سے دئے گئے استقبالیہ ’ ایٹ ہوم ‘ میں شرکت کی ۔
وزیر اعظم نے اس موقع پر ’ آئی اے ایف انوویشن ڈسپلے ‘ نامی نمائش کا دورہ بھی کیا۔ اس نمائش کا مقصدجدیدکاری اور بھارت میں بنائے گئے سازوسامان کے ذریعہ خودکفالت حاصل کرنا ہے ۔
وزیر اعظم نے بھارتی فضائیہ کے مارشل جناب ارجن سنگھ کے بارے میں ایک یادگاری ٹکٹ بھی جاری کیا۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔ج ۔رم
U-4527
(Visitor Counter : 44
مواصلات اور اطلاعاتی ٹیکنالوجی کی وزارت
کسی بھی طرح کی لائسنس فیس وصول کئے بغیر پبلک ڈیٹا آفس ایگریگیٹروں کے ذریعے پبلک ڈیٹا دفاتر کے توسط سے عوامی وائی فائی خدمات دستیاب کرانے کی تجویز کو کابینہ کی منظوری
نئی دہلی، 9 /دسمبر 2020 ۔ وزیر اعظم جناب نریندر مودی کی صدارت میں مرکزی کابینہ نے پبلک ڈیٹا آفس ایگریگیٹرس کے ذریعے ملک بھر میں پبلک ڈیٹا آفس  کے توسط سے عوامی سطح پر وائی فائی خدمات فراہم کرنے کا نیٹورک تیار کرنے کی محکمہ ٹیلی مواصلات کی تجویز کو منظوری دے دی ہے۔ ایسی کمپنیوں سے وائی فائی اور براڈ بینڈ انٹرنیٹ خدمات کے لئے کسی طرح کی لائسنس فیس نہیں لی جائے گی۔
اس تجویز سے ملک بھر میں پبلک وائی فائی نیٹورک کو فروغ حاصل ہوگا اور نتیجتاً اس سے براڈ بینڈ انٹرنیٹ کے پھیلاؤ، آمدنی اور روزگار کے مواقع میں اضافہ اور لوگوں کو بااختیار بنانے میں مدد ملے گی۔
نمایاں خصوصیات:
یہ پبلک وائی فائی ایکسس نیٹورک انٹرفیس پی ایم – وانی کے نام سے جانا جائے گا۔ پی ایم – وانی ایکو سسٹم مختلف پلیئرس کے ذریعے آپریٹ کیا جائے گا، اس کی تفصیل حسب ذیل ہے:
پبلک ڈیٹا آفس : یہ صرف وانی کے تحت آنے والے وائی فائی ایکسس پوائنٹس کو قائم کرنے، رکھ رکھاؤ کرنے اور آپریٹ کرنے کا کام کریں گے اور صارفین کو براڈ بینڈ خدمات دستیاب کرائیں گے۔
پبلک ڈیٹا آفس ایگریگیٹر : یہ پی ڈی اوز کا ایگریگیٹر کا ہوگا اور اتھورائزیشن و اکاؤنٹنگ سے متعلق امور انجام دے گا۔
ایپ پرووائیڈر: یہ یوزرس کے رجسٹریشن کے لئے ایک ایپ تیار کرے گا اور آس پاس کے علاقے میں وانی کے تحت آنے والے وائی فائی ہاٹ اسپاٹس کا پتہ لگائے گا اور انٹرنیٹ خدمات تک رسائی کے لئے اسے ایپ کے اندر ڈسپلے کرے گا۔
سینٹرل رجسٹری: یہ ایپ پرووائیڈرس، پی ڈی او اے اور پی ڈی او کی تفصیلات رکھے گی۔ سینٹرل رجسٹری کے رکھ رکھاؤ کا کام ابتدائی سطح پر محکمہ ٹیلی مواصلات کے ذریعے انجام دیا جائے گا۔
مقاصد:
اگرچہ پی ڈی او، پی ڈی او اے اور ایپ پرووائیڈرس کو رجسٹریشن کرانے کی ضرورت نہیں ہوگی، تاہم انھیں محکمہ ٹیلی مواصلات کے آن لائن رجسٹریشن پورٹل  پر خود کو رجسٹرڈ کرانا ہوگا۔ اس کے لئے انھیں کوئی رجسٹریشن فیس نہیں دینی ہوگی۔ درخواست دینے کے 7 دنوں کے اندر رجسٹریشن دے دیا جائے گا۔
یہ نظام کاروبار کے لئے بہت ہی آسان اور سازگار ہوگا۔ ایسے وقت میں جب کووڈ-19 کی وبا کے سبب اس وقت تیز رفتار والے براڈ بینڈ انٹرنیٹ  سروس کی ملک بھر میں بہت سارے صارفین کو کافی ضرورت ہے۔ اس کے ذریعے پبلک وائی فائی دستیاب کرائی جاسکے گی۔ اس میں وہ علاقے بھی شامل ہیں جہاں 4جی موبائل کوریج نہیں ہے۔
مزید برآں پبلک وائی فائی کے پھیلاؤ سے نہ صرف روزگار کے مواقع پیدا ہوں گے بلکہ چھوٹے اور اوسط درجے کے کاروباریوں کے پاس خرچ کرنے کے لئے کچھ زیادہ پیسہ بھی جمع ہوسکے گا، جس سے ملک کی جی ڈی پی میں اضافہ میں مدد ملے گی۔
پبلک وائی فائی کے توسط سے براڈ بینڈ خدمات کی اشاعت ڈیجیٹل انڈیا اور اس سے ہونے والے فوائد کی سمت میں بڑھایا گیا ایک اور قدم ہے۔
پبلک وائی فائی ہاٹ اسپاٹ کا استعمال کرتے ہوئے براڈ بینڈ انٹرنیٹ خدمات دستیاب کرانے کے لئے لائسنس فیس نہیں ہونے سے بڑے پیمانے پر اس کے پھیلاؤ کی حوصلہ افزائی ہوگی اور اس کی رسائی ملک کے طول و عرض میں ہوسکے گی۔ براڈ بینڈ کی دستیابی اور استعمال سے آمدنی، روزگار، معیار زندگی، کاروبار کرنے کی آسانی وغیرہ میں اضافہ ہوگا۔
وزارت دفاع
ملک میں ہی تیار کردہ طیارہ بردار بحری جہاز  کی سمندر میں دوسری آزمائش
بندرگاہوں ، جہازرانی اورآبی شاہراہوں کے وزیر کا دورہ
بندرگاہوں، جہاز رانی اور آبی شاہراہوں کے وزیر جناب سربانند سونووال نے 31 اکتوبر 2021 کو سمندر میں جاری آزمائش کے دوران ملک میں ہی تیار کردہ طیارہ بردار بحری جہاز ، آئی اے سی وِکرانت کا معائنہ کیا۔
21 اگست کو جہاز کی سمندر میں پہلی کامیاب آزمائش کی گئی۔ پہلی کامیاب آزمائش کے دوران جہاز کی کارکردگی، نیز جہاز کے پیٹے سے گولہ مارنا، مین پراپلشن، پی جی ڈی اور اس میں معاون سازوسامان تسلی بخش تھے۔
بھارتی بحریہ کے نیول ڈیزائن کے ڈائریکٹوریٹ ڈی این ڈی کی جانب سے آئی اے سی، کو چین شِپ یارڈ لمیٹیڈ میں ڈیزائن کیا جا رہا ہے۔، جو بندرگاہوں، جہاز رانی اور آبی شاہراہوں کی وزارت کے تحت ایک پبلک سیکٹر کا شِپ یارڈ ہے۔
بھارتی بحریہ اور کوچین شِپ یارڈ لمیٹیڈ کی جانب سے طیارہ بردار جہاز کی تعمیر اور اُس کی ڈیزائننگ آتم نِربھر بھارت اور میک اِن انڈیا پہل کیلئے ملک کی جستجو میں ایک چمکتی ہوئی مثال ہے۔ اِس جہاز کی تیاری میں 76 فیصد سے زیادہ ملک میں ہی تیار کردہ آلات اور سازوسامان لگائے گئے ہیں۔ اِس سے ملک میں ہی تیار کردہ ڈیزائن اور تعمیری صلاحیتوں میں فروغ کی راہ ہموار ہوئی ہے۔ ساتھ ہی ساتھ 2000 سے زیادہ سی ایس ایل عملہ اورمعاون صنعتوں میں تقریباً 12 ہزار ملازمین کے لئے روزگار کے مواقع کے ساتھ معاون صنتعوں کے فروغ کی راہ بھی ہموار ہوئی ہے۔ تقریباً 550 بھارتی فرموں، نیز 100 ایم ایس ایم ای، سی ایس ایل کے ساتھ رجسٹرڈ ہیں، جو آئی اے سی کی تعمیر کے لئے مختلف خدمات فراہم کر رہی ہیں۔
آئی اے سی میں سوار عملے کے ساتھ بات چیت کے دوران وزیر موصوف نے سی ایس ایل پر اس بات کے لئے زور دیا کہ وہ اپریل 2022 میں جہاز کی بروقت ڈلیوری کو یقینی بنائیں تاکہ آزادی کا امرت مہوتسو منانے کے لئے اگست 2022 تک جہاز کوپانی میں اتارنے کا عمل مکمل ہو سکے۔
آئی اے سی کی ڈلیوری کے ساتھ بھارت اُن مخصوص ملکوں کے گروپ میں شامل ہو جائے گا، جن کے پاس ایک طیارہ بردار جہاز بنانے اور اُس کا ملک میں ہی ڈیزائن تیار کرنے کی صلاحیت ہے، جو بھارت کے میک اِن انڈیا کو تحریک دینے کے لئے ایک سچا ثبوت ہوگا۔
صحت اور خاندانی بہبود کی وزارت
کووڈ-19 اپ ڈیٹ
اب تک ویکسین کی ملک گیر مہم کے تحت 220.28 کروڑ ویکسین کی کل خوراکیں  دی جا چکی ہیں۔
گزشتہ 24 گھنٹوں میں 39,496 خوراکیں دی گئیں۔
ہندوستان کے فعال معاملے فی الحال 1,934 ہیں۔
فعال معاملوں کا فیصد 0.01 ہے۔
بحالی کی شرح فی الحال 98.81 فیصد ہے۔
گزشتہ 24 گھنٹوں میں 118 بحالیوں سے کل بحالی 4,41,49,346 ہو گئی۔
گزشتہ 24 گھنٹوں میں 94 نئے معاملے ریکارڈ کیے گئے۔
یومیہ مثبت شرح ۔
ہفتہ وار مثبت شرح ۔
اب تک کل 91.44 کروڑ ٹیسٹ کیے گئے؛ گزشتہ 24 گھنٹوں میں 88,445 ٹیسٹ کیے گئے ہیں۔
کابینہ
کابینہ نے صحت اورادویات کے شعبے میں تعاون کے سلسلے میں بھارت اوربرازیل کے درمیان ایک مفاہمت نامے کی منظوری دی ہے
نئی دہلی 07 نومبر۔مرکزی کابینہ نے جس کیا صدارت وزیر اعظم جناب نریندر مودی نے کی ۔صحت اور ادویات کے شعبے میں تعاون کے سلسلے میں بھارت اور برازیل کے درمیان ایک مفاہمت نامے کی منظوری دی ہے ۔ امید ہے کہ اس مفاہمت نامے پر نومبر 2019 میں دستخط کردئے جائیں گے ۔
فوائد:
بھارت اور برازیل کے درمیان باہمی مفاہمت نامے سے صحت کے شعبے میں اور صحت کے شعبے میں تحقیق کے سلسلے میں مشترکہ کوششوں اور ٹکنالوجی کے فروغ کے ذریعہ دونوں ملکوں کے درمیان تعاون کی حوصلہ افزائی ہوگی۔اس سے دونوں ملکوں کے عوام کی صحت کے حالات میں بہتری پیدا ہوگی۔اس سے بھارت اور برازیل کے درمیان باہمی تعلقات کو استحکام حاصل ہوگا۔
۰۰۰۰۰۰۰۰۰۰۰۰۰۰۰۰۰۰۰۰۰
U-4980
(
وزارتِ تعلیم
قومی مینز- کم- میرٹ اسکالرشپ اسکیم کے لئے نیشنل اسکالرشپ پورٹل پر ریاستوں / مرکز کے زیر انتظام علاقوں کے ساتھ قومی سطح کی ورکشاپ کا انعقاد
نیشنل مینز-کم-میرٹ اسکالرشپ اسکیم  کے ریاستی نوڈل افسران کے ساتھ ایک قومی ورکشاپ 20 ستمبر 2022 کو منعقد ہوئی۔ ریاستوں اور مرکز کے زیر انتظام علاقوں کے ریاستی تعلیمی افسران نے ورکشاپ میں شرکت کی جس کی صدارت محترمہ ایل ایس چانگسان، ایڈیشنل سیکرٹری محکمہ سکولی تعلیم اور خواندگی نے کی۔ رواں سال 2023-2022 کے لیے، تازہ درخواستوں کے اندراج اور تجدید کو تیز کرنے کے لیے ورکشاپ کا انعقاد کیا گیا۔
اس موقع پر محترمہ چانگسان نے معاشی طور پر کمزور طبقوں کے بچوں کو اسکالرشپ کی بروقت ادائیگی کی اہمیت اور ریاستی سطح کے افسران کے ذریعے درخواستوں کی فوری تصدیق کی ضرورت کے بارے میں بات کی۔
این ایس پی کے نوڈل آفیسر نے این ایس پی پورٹل پر رجسٹریشن اور تصدیق کے عمل کے بارے میں ایک پریزنٹیشن دی جس کے بعد ریاستی حکومت کے افسران اور وزارت تعلیم، ڈی بی ٹی اور این ایس پی کے افسران کے درمیان نیشنل اسکالرشپ پورٹل کے ذریعے آن لائن این ایم ایم ایس ایس اسکالرشپس کے عمل اور رجسٹریشن، تصدیق اور ادائیگی میں شامل عمل آوری کے طریقوں پر تفصیلی بات چیت ہوئی۔
‘قومی مینز– کم- میرٹ اسکالرشپ سکیم’ کے تحت معاشی طور پر کمزور طبقوں کے ہونہار طلباء کو وظائف دیے جاتے ہیں تاکہ وہ آٹھویں جماعت میں اپنے ڈراپ آؤٹ کو روک سکیں اور ثانوی مرحلے میں اپنی تعلیم جاری رکھنے کے لئے حوصلہ پاسکیں۔ ہر سال نویں جماعت کے منتخب طلباء کو ایک لاکھ تازہ وظائف دیئے جاتے ہیں اور ریاستی حکومت، سرکاری امداد یافتہ اور لوکل باڈی اسکولوں میں زیر تعلیم طلباء کے لئے کلاس X سے XII تک ان کا تسلسل/ تجدید کیا جاتا ہے۔ اسکالرشپ کی رقم سالانہ-/ 12000روپے ہے۔
نیشنل مینز کم میرٹ اسکالرشپ اسکیم نیشنل اسکالرشپ پورٹل پر موجود ہے جو کہ طلباء کو دی جانے والی اسکالرشپ اسکیموں کے لیے ایک ون اسٹاپ پلیٹ فارم ہے۔ این ایم ایم ایس ایس وظائف ڈی بی ٹی موڈ کے بعد پبلک فنانشل مینجمنٹ سسٹم  کے ذریعے الیکٹرانک ٹرانسفر کے ذریعے منتخب طلباء کے بینک کھاتوں میں براہ راست تقسیم کیے جاتے ہیں۔ یہ 100فیصد مرکزی اسپانسر شدہ اسکیم ہے۔
طلباء جن کے والدین کی تمام ذرائع سے آمدنی سالانہ-/3,50,000 روپے سے زیادہ نہیں ہے اسکالرشپ حاصل کرنے کے اہل ہیں۔ اسکالرشپ کے ایوارڈ کے لیے سلیکشن ٹیسٹ میں شرکت کرنے کے لیے طلبہ کے پاس ساتویں درجہ کے امتحان میں کم از کم 55فیصد نمبر یا اس کے مساوی گریڈ ہونا چاہیے۔
وزارتِ تعلیم
حکومت نے اعلیٰ تعلیمی اداروں کی تشخیص اور ایکریڈیٹیشن کو مضبوط بنانے کے لیے ایک کمیٹی تشکیل دی
اعلیٰ تعلیمی اداروں کی تشخیص اور ایکریڈیٹیشن کو مضبوط بنانے کے لیے، حکومت ہند نے، چیئرپرسن بورڈ آف گورنرز، آئی آئی ٹی کانپور اور آئی آئی ٹی کونسل کی اسٹینڈنگ کمیٹی کے چیئرپرسن ڈاکٹر کے رادھا کرشنن کی صدارت میں ایک اعلیٰ سطحی کمیٹی تشکیل دی ہے۔ کمیٹی کے منشور میں اسیسمنٹ اور ایکریڈیٹیشن کے عمل کو مضبوط بنانا اور قومی ایکریڈیٹیشن کونسل کے لیے ایک لائحہ عمل تیار کرنا شامل ہے جس کا تصور قومی تعلیمی پالیسی 2020 میں کیا گیا ہے۔
ہندوستان میں دنیا کا سب سے بڑا اور متنوع نظام تعلیم ہے۔ حکومت کی ٹھوس کوششوں سے اعلیٰ تعلیم کے شعبے میں وسیع پیمانے پر توسیع ہوئی ہے۔
ایکریڈیٹیشن، معیاری یقین دہانی کو اعلیٰ تعلیمی اداروں کے کام کا ایک لازمی حصہ بنانے میں ایک اہم کردار ادا کرتا ہے۔ ایکریڈیٹیشن اعلیٰ تعلیمی اداروں کو باخبر جائزہ کے عمل کے ذریعے ان کی طاقتوں اور کمزوریوں کو سمجھنے میں مدد کرتا ہے، اس طرح ان کے ذریعہ منصوبہ بندی اور وسائل کی تقسیم کے اندرونی شعبوں کی شناخت میں سہولت ہوتی ہے۔ کسی بھی اعلیٰ تعلیمی ادارے کی ایکریڈیٹیشن کی حیثیت طلباء، آجروں اور معاشرے کے لیے ادارے میں پیش کی جانے والی تعلیم کے معیار کے حوالے سے قابل اعتماد معلومات کا ذریعہ بنتی ہے۔
کمیٹی کے دیگر اراکین میں ، مہا پرش سریمانتا سنکردیوا وشو ودیالیہ، آسام کے وائس چانسلر پروفیسر مریدل ہزاریکا ؛ پروفیسر آئی آئی ایم لکھنؤ کےپروفیسر بھارت بھاسکر، اور حکومت ہند کی وزارت تعلیم کےمحکمہ اعلیٰ تعلیم کے جوائنٹ سکریٹری شامل ہیں۔
کوئلے کی وزارت
کول انڈیا لمٹیڈ کے ، کوئلے کی کانکنی کے نشانے
کوئلے ، کانکنی اور پارلیمانی امور کے مرکزی وزیر جناب پرہلاد جوشی نے راجیہ سبھا میں آج ایک تحریری جواب میں بتایا کہ
کول انڈیا لمٹیڈ  کو ہدایت دی گئی ہے کہ وہ 24-2023 تک10.95فیصد کی ، درکار مجموعی اوسط شرح ترقی کے ساتھ ، ایک بی ٹی کوئلے کی کانکنی کا نشانہ حاصل کرے ۔
پچھلے 5برسوں کے دوران خام کوئلے کی پیداوار کا رجحان اور سی آئی ایل کی اوسط شرح ترقی مندرجہ ذیل ہے:

|
|
Year
|
|
2016-17
|
|
2017-18
|
|
2018-19
|
|
2019-20
|
|
2020-21
|
|
Total CIL production
|
|
554.14
|
|
567.36
|
|
606.89
|
|
602.13
|
|
596.22
|
|
Growth 
|
|
2.9
|
|
2.4
|
|
6.97
|
|
-0.78
|
|
-0.98
21-2020 کے لئے کوئلے کی کل ہند پیداوار کا نشانہ 828.50 ایم ٹی تھا ،جس کے مقابلے 716.08 ایم ٹی کوئلہ تیار کیا گیا۔ اس مدت کے دوران پچھلےسال کی اسی مدت کے مقابلے کوئلے کی پیداوار میں 2فیصد تک کمی آئی ۔ کوئلے کی پیداوار میں یہ کمی رواں مالی سال میں ،عام طورپر زمین کو قبضے میں لئے جانے، آر اینڈ آر معاملات ، زمین پر ناجائز قبضے کے معاملات ، جنگلات اور ماحولیات میں صفائی ستھرائی لانے میں تاخیر ، لوگوں کو محفوظ جگہوں پر منتقل کرنے اور نقل وحمل کی مجبوریوں ، نظم وضبط کے مسائل اورکوئلے کی کانکنی کے علاقوں میں موسلادھار بارش کی وجہ سے تقریباََ 25 فیصد رہی ، جو پچھلے سال کے مقابلے زیادہ ہے۔
وزیراعظم کا دفتر
وزیر اعظم نے گبر تیرتھل میں مہا آرتی میں شرکت کی
وزیر اعظم جناب نریندر مودی نے نوراتری کے مبارک موقع پر گبر تیرتھل میں مہا آرتی میں شرکت کی۔ جناب مودی نے امباجی مندر میں بھی درشن اور پوجا کی، جو گجرات کے 51 شکتی پیٹھوں میں سے ایک ہے اور گبر تیرتھل کے قریب ہی واقع ہے۔ مہا آرتی، مندر کے آچاریوں نے کی تھی اور لیزر لائٹس کی مدد سے ماؤنٹ آبو کی پہاڑیوں پر ماں درگا کی ایک بڑی تصویر پروجیکٹ کی گئی۔ وزیر اعظم نے سہولیات کو بہتر بنانے کے لیے مندر کے منتظمین سے بھی بات چیت کی۔
وزیر اعظم نے ماں درگا کی پوجا کرنے کے بعد اپنے دو روزہ گجرات دورے کا اختتام کیا۔
وزیر اعظم کے ساتھ گجرات کے وزیر اعلیٰ جناب بھوپیندر پٹیل اور ریلوے کے مرکزی وزیر جناب اشونی ویشنو سمیت دیگر معززین نے بھی شرکت کی۔
۔۔۔۔۔۔۔۔۔۔۔
ش ح۔ا گ۔ن ا۔
U-10911
(
وزارت اطلاعات ونشریات
جناب انوراگ سنگھ ٹھاکر نے سینٹ ٹروپیز میں رنجیت سنگھ عہد کے فرانسیسی فوج کے جنرل کی نسل کے افراد کو ہماچلی تھال، ٹوپی اور شال پیش کی
اطلاعات و نشریات کے مرکزی وزیر جناب انوراگ سنگھ ٹھاکر نے فرانس کے سینٹ ٹروپیز میں ایلارڈ اسکوائر کے اپنے دورے کے دوران جنرل جین فرانکوئس ایلارڈ اور چمبا کی ان کی اہلیہ شہزادی بنوپان دیئی کی نسلوں کے افراد کو ہماچلی تھال، ٹوپی اور شال پیش کی۔شہزادی کی پیدائش ہماچل پردیش کے چمبا میں ہوئی تھی۔
اس موقع پر مرکزی وزیر نے کہا کہ سینٹ ٹروپیز کا بھارت کے ساتھ رشتہ چار نسلوں کے بعد بھی نہیں ٹوٹا ہے۔ انہوں نے کہاکہ سینٹ ٹروپیز میں شہزادی کے خاندان کا کافی احترام کیا جاتا ہے اور انہوں نے اپنی بھارتی جڑوں کو محفوظ رکھا ہے۔
مرکزی وزیر نے فرانس میں حال ہی میں ختم ہوئے کانز فلم فیسٹیول میں بھارتی وفد کی قیادت کی۔
اس سے پہلے مرکزی وزیر نے سینٹ ٹروپیز میں مہاراجہ رنجیت سنگھ، ان کی فوج کے جنرل اور جنرل کی اہلیہ کے مجسمے پر گلہائے عقیدت پیش کئے۔
وزیراعظم کا دفتر
ہم نے ہندوستان کے غریب ترین لوگوں کے وقارکو برقرار رکھنے اور ان کے لیے روزگارکے مواقع میں اضافہ کرنے کی کوشش کی ہے: وزیر اعظم
وزیر اعظم جناب نریندر مودی نے ایک کریئیٹو شیئر کیا ہے جس میں ایسے متعدد اقدامات کو اجاگر کیا گیا ہے جنہوں نے گزشتہ 9 برسوں میں لاکھوں افراد کی زندگیوں کو تبدیل کیا ہے۔
وزیر اعظم نے ٹویٹ کیا؛
"گزشتہ 9 برسوں میں، ہم نے ہندوستان کے غریب ترین لوگوں کے وقار کو برقرار رکھنے اور ذریعہ معاش میں اضافہ کرنے کی کوشش کی ہے۔ متعدد اقدامات کے ذریعے ہم نے لاکھوں لوگوں کی زندگیوں کی کایا پلٹ کی ہے۔ہر شہری کی ترقی اور ان کے خوابوں کو پورا کرنے کے لیے ہمارا مشن جاری ہے ۔"